هر ایل آذربایجاندا ۱۷۰ مین کؤرپه دوغولورسا، اونون تخمیناً ۱۷۰۰-او وفات ائدیر.
سهییه ناظیرلیینین نئوناتولوژی خیدمتین تکمیللشدیریلمهسی اوزره خصوصی کومیسسییاسینین صدری، باش نئوناتولوگ روستم حوسئینوو آپا-یا بیلدیریب کی، سون ایللر هر ۱۰۰۰ دیری دوغولان کؤرپهده اؤلوم امسالی ۱۰ پرومیللئ تشکیل ائدیر، یعنی هر ۱۰۰۰ یئنیدوغولان اوشاقدان ۱۰-او اؤلور. ر.حوسئینوو وورغولاییب کی، ۲۰۱۶-جی ایلده ده اوخشار وضعیت قئیده آلینیب.
اونون سؤزلرینه گؤره، ۲۰۱۵-جی ایلدهن آذربایجاندا دیریدوغولمانین یئنی معیارلارینا کئچیددن سونرا اوشاق اؤلوم لرینین سایی ۰،۸ فائیز آرتیب. باش نئوناتولوگ علاوه ائدیب کی، یئنی معیارلارا اساساً چکیسی ۵۰۰ قر-۱ کق اولان آز چکیلی اوشاقلار دا دیریدوغولانلارین سیاهیسینا داخیل ائدیلیب: «نتیجهده ۲۰۱۵-جی ایلده کؤرپه اؤلومو فایزی ۰،۸% آرتیب. لاکین بو آرتیم یالنیز همین ایلده موشاهیده اولونوب و ۲۰۱۶-جی ایلده آزالماغا دوغرو گئدیب. اؤتن ایل یئنی مئیارلارا اساساً دونیایا گلن و ساغ قالان اوشاقلارین سایی ۲ دفعه آرتیب. اگر ۲۰۱۵-جی ایلده یئنی معیارلارا اساساً دوغولان ۲۶۷ کؤرپهدن ۹۶-سی ساغ قالمیشدیسا، ۲۰۱۶-جی ایلین ۶ آیی عرضینده ۱۰۶-سی ساغ قالیب».
azb_Arab azb_Arab azb_Arab